ইদানিং ব্লগে অনেকের লেখা দেখতেছি কোনো তথ্যসূত্র ছাড়া। অনেকে তথ্যসূত্র লিখছেন বটে কিন্তু লিংক দিচ্ছেন না। যেমন ধরেন কেউ লিখছেন শুধু বিডিনিউজ ২৪, প্রথম আলো ইত্যাদি। কিন্তু বিডিনিউজ ২৪ এত বড় সাইট এর আমি কোথায় খুঁজে পাব এটা? এই ধরনের লেখার সত্যতা প্রথমেই সন্দেহের চোখে পরে। ভালো পাঠকরা এই ধরনের লেখা মনোযোগ দিয়ে পড়ে সময় ও নষ্ট করতে চান না। অনেকে আবার লিংক না দিয়ে খবরের কাগজের নাম লিখে পাশে তারিখটা বসিয়ে দিচ্ছেন । এটা আগের চাইতে ভালো তবু ও স্পষ্ট না । কারণ এখন সব গুলো খবরের কাগজের খবর ইন্টারনেট-এ প্রকাশিত হয় । লিংক দিলেই পাঠকের কাছে সবচেয়ে বেশি স্পষ্ট হয় । লিংক দিয়ে পাশে কত তারিখে আপনি ওটা দেখতে পেয়েছেন তা লেখার দরকার আছে। কারণ অনেক সময় সাইট থেকে ঐ আর্টিকেল সরিয়ে ফেলা হয় অথবা মডিফাই করা হয় ।তখন কোনো পাঠক আপনার লেখার সাথে লিঙ্কটি আর মেলাতে পারবেন না ।